title: Vykonávacie nariadenie Komisie (EÚ) 2019/1706 z 10. októbra 2019, ktorým sa mení vykonávacie nariadenie (EÚ) 2017/325, ktorým sa na základe revízneho prešetrovania pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz vysokopevnostnej priadze z polyesterov s pôvodom v Čínskej ľudovej republike

text:
                  11.10.2019

                  SK

                  Úradný vestník Európskej únie

                  L 260/42

         VYKONÁVACIE NARIADENIE KOMISIE (EÚ) 2019/1706
         z 10. októbra 2019,
         ktorým sa mení vykonávacie nariadenie (EÚ) 2017/325, ktorým sa na základe revízneho prešetrovania pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz vysokopevnostnej priadze z polyesterov s pôvodom v Čínskej ľudovej republike
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“),
         so zreteľom na vykonávacie nariadenie Komisie (EÚ) 2017/325 z 24. februára 2017 (2), ktorým sa na základe revízneho prešetrovania pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz vysokopevnostnej priadze z polyesterov s pôvodom v Čínskej ľudovej republike, zmenené vykonávacím nariadením Komisie (EÚ) 2017/2368 z 18. decembra 2017 (3), a najmä na jeho článok 1 ods. 5,
         keďže:
         A.   PLATNÉ OPATRENIA

                     (1)

                     Rada nariadením (EÚ) č. 1105/2010 (4) uložila konečné antidumpingové clo na dovoz vysokopevnostnej priadze z polyesterov s pôvodom v Čínskej ľudovej republike (ďalej len „dotknutý výrobok“) do Únie.

                     (2)

                     V pôvodnom prešetrovaní bol v súlade s článkom 17 základného nariadenia na prešetrenie vyvážajúcich výrobcov z Čínskej ľudovej republiky (ďalej len „ČĽR“) uplatnený výber vzorky.

                     (3)

                     Rada uložila na dovoz dotknutého výrobku v prípade vyvážajúcich výrobcov z ČĽR zaradených do vzorky individuálne antidumpingové colné sadzby v rozmedzí od 5,1 % do 9,8 %. V prípade spolupracujúcich vyvážajúcich výrobcov, ktorí neboli zaradení do vzorky, bola uložená colná sadzba vo výške 5,3 %. Okrem toho bolo na dovoz vysokopevnostnej priadze z polyesterov od všetkých ostatných čínskych spoločností uložené clo pre celú krajinu vo výške 9,8 %.

                     (4)

                     V nadväznosti na revízne prešetrovanie pred uplynutím platnosti na základe článku 11 ods. 2 základného nariadenia bola vykonávacím nariadením (EÚ) 2017/325 (ďalej len „nariadenie o revíznom prešetrovaní pred uplynutím platnosti“) platnosť pôvodných opatrení predĺžená o päť rokov.

                     (5)

                     Vykonávacím nariadením (EÚ) 2017/2368 sa zmenilo nariadenie (EÚ) 2017/325, pričom sa doň vložil článok 1 ods. 5, ktorým sa vyvážajúcim výrobcom poskytuje možnosť požiadať o štatút nového vyvážajúceho výrobcu.

                     (6)

                     V článku 1 ods. 5 vykonávacieho nariadenia (EÚ) 2017/325 zmeneného vykonávacím nariadením (EÚ) 2017/2368 sa stanovuje, že ak ktorákoľvek strana z ČĽR poskytne Komisii dostatočné dôkazy o tom, že:

                                 a)

                                 v období pôvodného prešetrovania (od 1. júla 2008 do 30. júna 2009) nevyvážala dotknutý výrobok do Únie;

                                 b)

                                 nie je prepojená so žiadnym vývozcom ani s výrobcom, na ktorého sa vzťahujú opatrenia uložené týmto nariadením, a

                                 c)

                                 buď po pôvodnom období prešetrovania skutočne vyvážala dotknutý výrobok do Únie, alebo prijala neodvolateľný zmluvný záväzok vyviezť značné množstvo tohto tovaru do Únie po skončení pôvodného obdobia prešetrovania;

                           tak prílohu k vykonávaciemu nariadeniu (EÚ) 2017/325 možno zmeniť tak, aby sa na uvedenú stranu vzťahovalo clo uplatniteľné na spolupracujúce spoločnosti nezaradené do vzorky, a to vážená priemerná sadzba antidumpingového cla vo výške 5,3 %.

               B.   ŽIADOSTI O UDELENIE ŠTATÚTU NOVÉHO VYVÁŽAJÚCEHO VÝROBCU

                     (7)

                     Potom, ako bolo uverejnené nariadenie (EÚ) 2017/325, sa prihlásila spoločnosť Wuxi Solead Technology Development Co., Ltd a predložila Komisii žiadosť o udelenie štatútu nového vyvážajúceho výrobcu, vďaka ktorému by sa na ňu vzťahovalo clo uplatniteľné na spolupracujúce spoločnosti v ČĽR nezaradené do vzorky, t. j. 5,3 %.

                     (8)

                     S cieľom určiť, či žiadateľ spĺňa kritériá na udelenie štatútu nového vyvážajúceho výrobcu podľa odôvodnenia 6, mu Komisia najskôr zaslala dotazník so žiadosťou o dôkazy preukazujúce, že žiadateľ tieto kritériá spĺňa. Po počiatočnom rozbore zodpovedaného dotazníka Komisia poslala žiadateľovi list so žiadosťou o ďalšie informácie, na ktorý žiadateľ odpovedal.

                     (9)

                     Komisia overila všetky informácie, ktoré považovala za potrebné na určenie toho, či žiadateľ spĺňa dané kritériá. Komisia o tejto žiadosti o udelenie štatútu nového vyvážajúceho výrobcu informovala aj výrobné odvetvie Únie.

                     (10)

                     Výrobné odvetvie Únie sa k tejto žiadosti nevyjadrilo.

               C.   ANALÝZA ŽIADOSTI

                     (11)

                     Pokiaľ ide o kritérium uvedené v písmene a), Komisia preskúmala žiadateľovu obchodnú licenciu, jeho stanovy a audit finančných výkazov a zistila, že žiadateľ bol založený 11. februára 2015. Vzhľadom na dostupné informácie preto Komisia stanovila, že žiadateľ počas pôvodného prešetrovania (od 1. júla 2008 do 30. júna 2009) dotknutý výrobok nevyvážal. Žiadateľ teda spĺňa kritérium uvedené v odôvodnení 6 písmene a).

                     (12)

                     Pokiaľ ide o kritérium, aby žiadateľ nebol prepojený so žiadnymi vývozcami ani výrobcami, na ktorých sa vzťahujú antidumpingové opatrenia uložené pôvodným nariadením (kritérium b), Komisia preskúmala vzťahy jeho akcionárov a jeho prepojenej vývoznej predajnej spoločnosti. Komisia na základe informácií, ktoré má k dispozícii, zistila, že žiadateľ nie je prepojený so žiadnym vývozcom ani predajcom, na ktorého sa vzťahujú antidumpingové opatrenia. Žiadateľ teda spĺňa kritérium uvedené v odôvodnení 6 písmene b).

                     (13)

                     Pokiaľ ide o kritérium uvedené v písmene c), že žiadateľ skutočne vyvážal dotknutý výrobok do Únie alebo prijal neodvolateľný zmluvný záväzok vyviezť do Únie značné množstvo po pôvodnom období prešetrovania, žiadateľ poskytol dôkazy o vývoze dotknutého výrobku do Chorvátska po pôvodnom období prešetrovania. Transakciu nahlásili aj chorvátske colné orgány, keď ju zaregistrovali do databázy zriadenej podľa článku 14 ods. 6 základného nariadenia. Spoločnosť teda spĺňa kritérium uvedené v odôvodnení 6 písmene c).

               D.   ZÁVER

                     (14)

                     Komisia dospela k záveru, že žiadateľ spĺňa všetky tri kritériá na to, aby mohol byť považovaný za nového vyvážajúceho výrobcu. Jeho názov by sa preto mal doplniť do zoznamu spolupracujúcich spoločností nezaradených do vzorky v prílohe k vykonávaciemu nariadeniu (EÚ) 2017/325.

                     (15)

                     Vykonávacie nariadenie (EÚ) 2017/325 by sa preto malo zodpovedajúcim spôsobom zmeniť.

               E.   POSKYTNUTIE INFORMÁCIÍ

                     (16)

                     Komisia informovala žiadateľa a výrobné odvetvie Únie o týchto zisteniach a poskytla možnosť vyjadriť sa.

                     (17)

                     Strany dostali možnosť predložiť pripomienky. [Neboli doručené žiadne pripomienky.]

                     (18)

                     Toto nariadenie je v súlade so stanoviskom výboru zriadeného podľa článku 15 ods. 1 nariadenia (EÚ) 2016/1036,

               PRIJALA TOTO NARIADENIE:

            Článok 1
            Do zoznamu vyvážajúcich výrobcov z Čínskej ľudovej republiky v prílohe k vykonávaciemu nariadeniu (EÚ) 2017/325 sa dopĺňa táto spoločnosť:

                        Názov spoločnosti

                        Mesto

                        „Wuxi Solead Technology Development Co., Ltd,

                        Xinjian Town“

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. októbra 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 176, 30.6.2016, s. 21.

            (2)  Ú. v. EÚ L 49, 25.2.2017, s. 6.

            (3)  Ú. v. EÚ L 337, 19.12.2017, s. 24.

            (4)  Ú. v. EÚ L 315, 1.12.2010, s. 1.


title: Vykonávacie nariadenie Komisie (EÚ) 2019/1756 z 23. októbra 2019, ktorým sa mení príloha V k nariadeniu (ES) č. 136/2004, pokiaľ ide o zahrnutie Spojeného kráľovstva Veľkej Británie a Severného Írska do zoznamu tretích krajín, z ktorých sa povoľuje vstup zásielok sena a slamy do Únie (Text s významom pre EHP)

text:
                  24.10.2019

                  SK

                  Úradný vestník Európskej únie

                  L 270/57

         VYKONÁVACIE NARIADENIE KOMISIE (EÚ) 2019/1756
         z 23. októbra 2019,
         ktorým sa mení príloha V k nariadeniu (ES) č. 136/2004, pokiaľ ide o zahrnutie Spojeného kráľovstva Veľkej Británie a Severného Írska do zoznamu tretích krajín, z ktorých sa povoľuje vstup zásielok sena a slamy do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (1), a najmä na jej článok 19 ods. 1,
         keďže:

                     (1)

                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii (ďalej len „Zmluva o EÚ“). Európska rada 11. apríla 2019 po dohode so Spojeným kráľovstvom prijala rozhodnutie (EÚ) 2019/584 (2), ktorým sa predlžuje lehota podľa článku 50 ods. 3 Zmluvy o EÚ. V súlade s daným rozhodnutím sa lehota podľa článku 50 ods. 3 Zmluvy o EÚ ďalej predĺžila do 31. októbra 2019. Právo Únie sa teda prestane uplatňovať na Spojené kráľovstvo a v Spojenom kráľovstve od 1. novembra 2019 (ďalej len „dátum vystúpenia“).

                     (2)

                     V smernici 97/78/ES sa stanovujú zásady organizácie veterinárnych kontrol výrobkov, ktoré vstupujú do Únie z tretích krajín. V článku 19 ods. 1 uvedenej smernice sa stanovuje, že Komisia zostaví zoznam rastlinných výrobkov, ktoré sa majú podrobiť hraničným veterinárnym kontrolám, pretože môžu predstavovať riziko rozšírenia infekčných alebo nákazlivých chorôb zvierat do Únie, a zoznam tretích krajín, ktoré môžu byť oprávnené na vývoz týchto rastlinných výrobkov do Únie.

                     (3)

                     V súlade s tým sa v prílohe IV k nariadeniu Komisie (ES) č. 136/2004 (3) uvádzajú seno a slama ako rastlinné výrobky podliehajúce hraničným veterinárnym kontrolám, zatiaľ čo v prílohe V k uvedenému nariadeniu sa uvádza zoznam krajín, z ktorých sú členské štáty oprávnené dovážať seno a slamu.

                     (4)

                     Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina aj od dátumu vystúpenia spĺňala podmienky stanovené v nariadení (ES) č. 136/2004, pokiaľ ide o vstup zásielok komodít zo sena a slamy do Únie, a to tak, že bude naďalej dodržiavať súlad s právnymi predpismi Únie počas počiatočného obdobia aspoň deviatich mesiacov.

                     (5)

                     Vzhľadom na tieto osobitné záruky, ktoré poskytlo Spojené kráľovstvo Veľkej Británie a Severného Írska, a s cieľom zabrániť akémukoľvek zbytočnému narušeniu obchodu po dátume vystúpenia by sa preto Spojené kráľovstvo Veľkej Británie a Severného Írska malo zahrnúť do zoznamu krajín stanoveného v prílohe V k nariadeniu (ES) č. 136/2004, z ktorých je povolený vstup zásielok sena a slamy do Únie.

                     (6)

                     Príloha V k nariadeniu (ES) č. 136/2004 by sa preto mala zodpovedajúcim spôsobom zmeniť.

                     (7)

                     Toto nariadenie by sa malo uplatňovať od 1. novembra 2019, pokiaľ sa na Spojené kráľovstvo Veľkej Británie a Severného Írska v uvedenom dátume nebude naďalej uplatňovať právo Únie.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha V k nariadeniu (ES) č. 136/2004 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. novembra 2019.
            Ak sa však právo Únie bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume, toto nariadenie sa neuplatňuje.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. októbra 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 24, 30.1.1998, s. 9.

            (2)  Rozhodnutie Európskej rady (EÚ) 2019/584 prijaté po dohode so Spojeným kráľovstvom z 11. apríla 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 101, 11.4.2019, s. 1).

            (3)  Nariadenie Komisie (ES) č. 136/2004 z 22. januára 2004, ktorým sa ustanovujú postupy pre veterinárne kontroly produktov dovážaných z tretích krajín na hraničných inšpekčných staniciach (Ú. v. EÚ L 21, 28.1.2004, s. 11).

            PRÍLOHA
            a)Za položku týkajúcu sa Čile v prílohe V k nariadeniu (ES) č. 136/2004 sa vkladá tento riadok:

                           „GB

                           Spojené kráľovstvo Veľkej Británie a Severného Írska“


title: Vykonávacie Nariadenie Komisie (EÚ) 2019/1811 z 23. októbra 2019 o zatriedení určitého tovaru do kombinovanej nomenklatúry

text:
                  30.10.2019

                  SK

                  Úradný vestník Európskej únie

                  L 278/1

         VYKONÁVACIE NARIADENIE KOMISIE (EÚ) 2019/1811
         z 23. októbra 2019
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                     (2)

                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                     (3)

                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                     (4)

                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (5)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.

            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. októbra 2019

                  Za Komisiu

                  v mene predsedu

               Stephen QUEST

                  generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

               PRÍLOHA

                        Opis tovaru

                        Zatriedenie (číselný znak KN)

                        Odôvodnenie

                        (1)

                        (2)

                        (3)

                        Mobilný, samovyvažovací elektricky napájaný stroj, tzv. teleprezenčný robot („telepresence robot“). Pozostáva z týchto hlavných komponentov v jednom kryte s dvoma kolesami namontovanými na jednej osi:

                                    —

                                    akcelerometer a gyroskop,

                                    —

                                    elektrický motor,

                                    —

                                    modul Bluetooth,

                                    —

                                    dobíjateľná batéria.

                              Výrobok má elektrické pripojenie na dobíjanie batérie, svetelnú kontrolku stavu a vertikálnu teleskopickú tyč s motorizovaným ovládaním výšky. Tyč má vo vrchnej časti odpojiteľný držiak na tabletový počítač („tablet“). Držiak je vybavený USB portom na nabíjanie tabletu.
                        Výrobok možno ovládať na diaľku iba prostredníctvom kompatibilného zariadenia (tablet atď.) pomocou funkcií bezdrôtovej komunikácie využívajúcich Bluetooth.
                        Výrobok sa používa na prepravu a posun tabletu smerom hore alebo dole a na napájanie tabletu elektrickou energiou.
                        Pozri obrázok (*).

                        8428 90 90

                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k XVI. triede a znením číselných znakov KN 8428, 8428 90  a 8428 90 90 .
                        Výrobok zabezpečuje len pohyb tabletu a jeho napájanie elektrickou energiou; neumožňuje tabletu vykonávať iné operácie než tie, na ktoré je skonštruovaný. To znamená, že neprispôsobuje tablet na určitú operáciu ani nerozširuje škálu jeho operácií, ani nevykonáva osobitnú službu vo vzťahu k hlavnej funkcii tabletu (pozri rozsudok zo 16. júna 2011, Unomedical, C-152/10, EU:C:2011:402, bod 29; pozri aj vysvetlivky k harmonizovanému systému k položke 8473, druhý odsek).
                        Zatriedenie do položky 8473 ako príslušenstvo používané výlučne alebo hlavne na stroje položiek 8470 až 8472 je preto vylúčené.
                        Zatriedenie do položky 8479 alebo 8543 je vylúčené, keďže výrobok vykonáva viacero funkcií strojov uvedených v položkách 84. alebo 85. kapitoly (XVI. trieda), ako je zdvíhacia alebo manipulačná funkcia (preprava a posun tabletu smerom hore alebo dole), pripojenie zariadenia k prúdu a komunikačná funkcia s využitím protokolu Bluetooth.
                        V zmysle poznámky 3 k XVI. triede sa výrobok má zatriediť ako prístroj, ktorý vykonáva hlavnú funkciu.
                        Výrobok je navrhnutý na prepravu a na posun tabletu smerom hore alebo dole, a to je preto jeho hlavnou funkciou v zmysle poznámky 3 k XVI. triede. Ostatné funkcie sú doplnkové.
                        Výrobok sa preto má zatriediť pod číselný znak KN 8428 90 90  ako ostatné zdvíhacie, manipulačné, nakladacie alebo vykladacie stroje a zariadenia.

               (*1)  (*) Obrázok má len informačný charakter.


title: Vykonávacie Nariadenie Komisie (EÚ) 2019/1812 z 23. októbra 2019 o zatriedení určitého tovaru do kombinovanej nomenklatúry

text:
                  30.10.2019

                  SK

                  Úradný vestník Európskej únie

                  L 278/4

         VYKONÁVACIE NARIADENIE KOMISIE (EÚ) 2019/1812
         z 23. októbra 2019
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                     (2)

                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                     (3)

                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                     (4)

                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (5)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.

            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. októbra 2019

                  Za Komisiu

                  v mene predsedu

               Stephen QUEST
               generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            PRÍLOHA

                        Opis tovaru

                        Zatriedenie (číselný znak KN)

                        Odôvodnenie

                        (1)

                        (2)

                        (3)

                        Opakovane použiteľná fľaša na vodu vyrobená z číreho borokremičitého skla, so skrutkovacím uzáverom z nehrdzavejúcej ocele. Uzáver má vnútorné tesnenie (O-krúžok) vyrobené zo silikónu, ktoré zaisťuje nepriepustné utesnenie. Fľaša má k uzáveru pripevnené pútko na uchopenie a odnímateľný protišmykový silikónový návlek na pohodlné použitie.
                        Fľaša má výšku približne 220 mm a priemer 60 mm. Priemer hrdla je približne 30 mm. Objem fľaše je 0,6 l.

                            (*1)Pozri obrázky.

                        7013 99 00

                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 7013 a 7013 99 00 .
                        Zatriedenie do položky 7010 ako fľaše, banky a ostatné nádoby, zo skla, druhu používaného na prepravu alebo balenie tovaru, je vylúčené, keďže výrobok sa bežne nepoužíva komerčne (pozri aj vysvetlivky k harmonizovanému systému k položke 7010, prvý odsek, vysvetlivky k harmonizovanému systému k položke 7013, posledný odsek, bod b), a aj stanovisko k zatriedeniu do harmonizovaného systému 3924.90/2).
                        Výrobok sa preto má zatriediť pod číselný znak KN 7013 99 00  ako ostatný sklenený tovar druhu používaného ako stolové sklo, kuchynské sklo, toaletné sklo, kancelárske sklo, sklo na výzdobu miestností alebo na podobné účely.

               (*1)  Obrázky majú len informačný charakter.


title: Vykonávacie nariadenie Komisie (EÚ) 2019/1826 z 25. októbra 2019, ktorým sa do registra chránených označení pôvodu a chránených zemepisných označení zapisuje názov [Kaimiškas Jovarų alus (CHZO)]

text:
                  31.10.2019

                  SK

                  Úradný vestník Európskej únie

                  L 279/22

         VYKONÁVACIE NARIADENIE KOMISIE (EÚ) 2019/1826
         z 25. októbra 2019,
         ktorým sa do registra chránených označení pôvodu a chránených zemepisných označení zapisuje názov [„Kaimiškas Jovarų alus“ (CHZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie (2) uverejnená žiadosť Litovskej republiky o zápis názvu „Kaimiškas Jovarų alus“ do registra.

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Kaimiškas Jovarų alus“ by sa mal zapísať do registra,

               PRIJALA TOTO NARIADENIE:

            Článok 1
            Názov „Kaimiškas Jovarų alus“ (CHZO) sa zapisuje do registra.
            Názov uvedený v prvom odseku sa vzťahuje na výrobok triedy 2.1. Pivo, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. októbra 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 217, 28.6.2019, s. 5.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2019/1853 z 5. novembra 2019, ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom

text:
                  6.11.2019

                  SK

                  Úradný vestník Európskej únie

                  L 285/7

         VYKONÁVACIE NARIADENIE KOMISIE (EÚ) 2019/1853
         z 5. novembra 2019,
         ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) č. 2465/96 (1), a najmä na jeho článok 11 písm. b),
         keďže:

                     (1)

                     V prílohe III k nariadeniu (ES) č. 1210/2003 sa uvádza zoznam fyzických a právnických osôb, verejných inštitúcií, spoločností a agentúr a subjektov predchádzajúcej vlády Iraku, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov, ktoré boli umiestnené mimo Iraku k 22. máju 2003.

                     (2)

                     Dňa 30. októbra 2019 sankčný výbor Bezpečnostnej rady OSN rozhodol o vypustení dvoch záznamov zo zoznamu osôb alebo subjektov, na ktoré by sa malo uplatňovať zmrazenie finančných prostriedkov a hospodárskych zdrojov.

                     (3)

                     Príloha III k nariadeniu (ES) č. 1210/2003 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha III k nariadeniu (ES) č. 1210/2003 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. novembra 2019

                  Za Komisiu

                  v mene predsedu

                  riaditeľ Útvaru pre nástroje zahraničnej politiky

            (1)  Ú. v. EÚ L 169, 8.7.2003, s. 6.

            PRÍLOHA
            V prílohe III k nariadeniu Rady (ES) č. 1210/2003 sa vypúšťajú tieto záznamy:

                           „183.

                           STATE ORGANIZATION FOR IRRIGATION PROJECTS (alias GENERAL ESTABLISHMENT FOR IRRIGATION PROJECTS). Adresy: a) Northgate, Karanteena, P.O. Box 148, Baghdad, Iraq; b) Al-Muadham, near Engineering College, P.O. Box 14186, Baghdad, Iraq.

                           184.

                           STATE ORGANIZATION FOR LAND RECLAMATION (alias a) GENERAL ESTABLISHMENT FOR PLANTATION AND DEVELOPMENT OF THE RECLAIMED LANDS, b) GENERAL ESTABLISHMENT FOR EXECUTION OF LAND RECLAMATION CONTRACTS, c) GENERAL ESTABLISHMENT FOR LAND RECLAMATION OF CENTRAL AND NORTHERN AREAS, d) GENERAL ESTABLISHMENT FOR LAND RECLAMATION OF SOUTHERN AREAS). Adresy: a) Amiriya, Abu Gharib, P.O. Box 6161, Baghdad, Iraq; b) P.O. Box 6061, Aamrlya 7, Nisan, Iraq; c) P.O. Box 609, Al-Sadoon St., Baghdad, Iraq; d) P.O. Box 27, Wasit Province, Kut, Iraq.“


title: Vykonávacie nariadenie Rady (EÚ) 2019/1943 z 25. novembra 2019, ktorým sa vykonáva nariadenie Rady (EÚ) 2016/1686, ktorým sa ukladajú dodatočné reštriktívne opatrenia voči ISIL (Dá’iš) a al-Káide a voči fyzickým a právnickým osobám, subjektom a orgánom, ktoré sú s nimi spojené

text:
                  25.11.2019

                  SK

                  Úradný vestník Európskej únie

                  LI 303/1

         VYKONÁVACIE NARIADENIE RADY (EÚ) 2019/1943
         z 25. novembra 2019,
         ktorým sa vykonáva nariadenie Rady (EÚ) 2016/1686, ktorým sa ukladajú dodatočné reštriktívne opatrenia voči ISIL (Dá’iš) a al-Káide a voči fyzickým a právnickým osobám, subjektom a orgánom, ktoré sú s nimi spojené
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2016/1686 z 20. septembra 2016, ktorým sa ukladajú dodatočné reštriktívne opatrenia voči ISIL (Dá’iš) a al-Káide a voči fyzickým a právnickým osobám, subjektom a orgánom, ktoré sú s nimi spojené (1), a najmä na jeho článok 4 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 20. septembra 2016 prijala nariadenie (EÚ) 2016/1686.

                     (2)

                     Vzhľadom na pretrvávajúcu hrozbu, ktorú predstavujú ISIL (Dá’iš) a al-Káida a fyzické a právnické osoby, subjekty alebo orgány, ktoré sú s nimi spojené, by sa do zoznamu fyzických a právnických osôb, subjektov a orgánov uvedeného v prílohe I k nariadeniu (EÚ) 2016/1686 mala doplniť jedna osoba.

                     (3)

                     Nariadenie (EÚ) 2016/1686 by sa preto malo zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha I k nariadeniu (EÚ) 2016/1686 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. novembra 2019

                  Za Radu

                  predsedníčka

               F. MOGHERINI

            (1)  Ú. v. EÚ L 255, 21.9.2016, s. 1.

            PRÍLOHA
            Do zoznamu uvedeného v prílohe I k nariadeniu (EÚ) 2016/1686 sa dopĺňa tento záznam:

                        „5.

                        Guillaume PIROTTE; dátum narodenia: 7. júna 1994; miesto narodenia: Grasse (Francúzsko); štátna príslušnosť: Francúzsko.“


title: Vykonávacie Nariadenie Komisie (EÚ) 2020/7 z 19. decembra 2019, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [Huile d’olive de la Vallée des Baux-de-Provence (CHOP)]

text:
                  8.1.2020

                  SK

                  Úradný vestník Európskej únie

                  L 4/1

         VYKONÁVACIE NARIADENIE KOMISIE (EÚ) 2020/7
         z 19. decembra 2019,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Huile d’olive de la Vallée des Baux-de-Provence“ (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného označenia pôvodu „Huile d’olive de la Vallée des Baux-de-Provence“ zapísaného do registra na základe nariadenia Komisie (ES) č. 1187/2000 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Huile d’olive de la Vallée des Baux-de-Provence“ (CHOP) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 19. decembra 2019

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 1187/2000 z 5. júna 2000, ktorým sa dopĺňa príloha k nariadeniu (ES) č. 2400/96 o zápise určitých názvov do „registra chránených označení pôvodu a chránených zemepisných označení“ uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín (Ú. v. ES L 133, 6.6.2000, s. 19).

            (3)  Ú. v. EÚ C 279, 19.8.2019, s. 3.


title: Vykonávacie nariadenie Komisie (EÚ) 2020/16 z 10. januára 2020, ktorým sa povoľuje umiestnenie nikotínamidribozid-chloridu na trh ako novej potraviny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470 (Text s významom pre EHP)

text:
                  13.1.2020

                  SK

                  Úradný vestník Európskej únie

                  L 7/6

         VYKONÁVACIE NARIADENIE KOMISIE (EÚ) 2020/16
         z 10. januára 2020,
         ktorým sa povoľuje umiestnenie nikotínamidribozid-chloridu na trh ako novej potraviny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12,
         keďže:

                     (1)

                     V nariadení (EÚ) 2015/2283 sa stanovuje, že na trh v Únii možno umiestňovať iba nové potraviny, ktoré sú povolené a zaradené do únijného zoznamu.

                     (2)

                     V súlade s článkom 8 nariadenia (EÚ) 2015/2283 bolo prijaté vykonávacie nariadenie Komisie (EÚ) 2017/2470 (2), ktorým sa zriaďuje únijný zoznam povolených nových potravín.

                     (3)

                     Podľa článku 12 nariadenia (EÚ) 2015/2283 má Komisia predložiť návrh vykonávacieho aktu, ktorým sa povoľuje umiestnenie novej potraviny na trh Únie a aktualizuje únijný zoznam.

                     (4)

                     Dňa 10. mája 2018 spoločnosť ChromaDex Inc. (ďalej len „žiadateľ“) predložila Komisii žiadosť o umiestnenie nikotínamidribozid-chloridu na trh Únie ako novej potraviny v zmysle článku 10 ods. 1 nariadenia (EÚ) 2015/2283. Žiadosť sa týka plánovaného použitia nikotínamidribozid-chloridu ako zdroja niacínu vo výživových doplnkoch určených pre bežnú populáciu dospelých osôb v najvyššom prípustnom množstve 300 mg/deň. V žiadosti sa uvádza aj požiadavka, aby bol nikotínamidribozid ako zdroj niacínu doplnený do zoznamu foriem niacínu uvedených v prílohe II k smernici Európskeho parlamentu a Rady 2002/46/ES (3).

                     (5)

                     Žiadateľ okrem toho v súvislosti s viacerými štúdiami predloženými na podporu žiadosti požiadal Komisiu o ochranu údajov, ktoré sú predmetom priemyselného vlastníctva. Konkrétne ide o štúdiu in vitro, v ktorej sa hodnotil metabolizmus nikotínamidribozidu v krvi (štúdia č. 160312) (4), 7-dňovú štúdiu orálnej toxicity zameranú na zistenie rozsahu dávok u nedospelých psov (štúdia č. 17-921) (5), skríningovú skúšku pomocou génu hERG (štúdia č. 20151223) (6), 28-dňovú štúdiu orálnej toxicity po opakovaných dávkach u nedospelých psov (štúdia č. 17-940) (7), 90-dňovú štúdiu orálnej toxicity po opakovaných dávkach u laboratórnych potkanov kmeňa Sprague Dawley (štúdia č. S14022) (8), štúdiu reprodukčnej toxicity (štúdia č. G10959) (9) a štúdiu vývojovej toxicity u potkanov (štúdia č. No. G10957) (10).

                     (6)

                     Komisia sa 8. októbra 2018 obrátila na Európsky úrad pre bezpečnosť potravín (ďalej len „úrad“) so žiadosťou o konzultáciu a poskytnutie vedeckého stanoviska v súvislosti s bezpečnosťou nikotínamidribozidu ako novej potraviny v súlade s článkom 10 ods. 3 nariadenia (EÚ) 2015/2283, ako aj v súvislosti s jeho zamýšľaným použitím ako výživového doplnku.

                     (7)

                     Dňa 4. júla 2019 úrad prijal vedecké stanovisko k problematike „Bezpečnosť nikotínamidribozid-chloridu ako novej potraviny podľa nariadenia (EÚ) 2015/2283 a biodostupnosť nikotínamidu z tohto zdroja v kontexte smernice 2002/46/ES“ (11). Toto vedecké stanovisko je v súlade s požiadavkami článku 11 nariadenia (EÚ) 2015/2283.

                     (8)

                     Úrad vo svojom stanovisku dospel k záveru, že použitie nikotínamidribozid-chloridu je bezpečné vo výživových doplnkoch v najvyššom prípustnom množstve 300 mg/deň v prípade bežnej populácie dospelých osôb s výnimkou tehotných a dojčiacich žien a v najvyššom prípustnom množstve 230 mg/deň v prípade tehotných a dojčiacich žien.

                     (9)

                     Na základe stanoviska úradu možno odôvodnene konštatovať, že nikotínamidribozid-chloridu za posudzovaných podmienok používania spĺňa požiadavky článku 12 ods. 1 nariadenia (EÚ) 2015/2283.

                     (10)

                     Úrad podotkol, že pri vypracúvaní svojho stanoviska týkajúceho sa nikotínamidribozid-chloridu ako novej potraviny vychádzal z údajov uvedených v štúdii in vitro hodnotiacej metabolizmus nikotínamidribozidu v krvi (štúdia č. 160312), ktoré poslúžili ako základ pri posudzovaní biologickej dostupnosti nikotínamidu. Pri posudzovaní bezpečnosti nikotínamidribozid-chloridu sa zase opieral o údaje z piatich štúdií toxicity [7-dňová štúdia orálnej toxicity zameraná na zistenie rozsahu dávok u nedospelých psov (štúdia č. 17-921), 28-dňová štúdia orálnej toxicity po opakovaných dávkach u nedospelých psov (štúdia č. 17-940), 90-dňová štúdia orálnej toxicity po opakovaných dávkach u laboratórnych potkanov kmeňa Sprague Dawley (štúdia č. S14022), štúdia reprodukčnej toxicity (štúdia č. G10959) a štúdia vývojovej toxicity u potkanov (štúdia č. G10957)]. Preto sa dospelo k názoru, že závery o bezpečnosti nikotínamidribozid-chloridu by nebolo možné dosiahnuť bez údajov z neuverejnených správ o týchto štúdiách.

                     (11)

                     Komisia požiadala žiadateľa, aby podrobnejšie objasnil odôvodnenie poskytnuté v súvislosti s jeho tvrdením, že spomínaná štúdia in vitro hodnotiaca metabolizmus nikotínamidribozidu v krvi, ako aj päť štúdií toxicity, sú predmetom jeho priemyselného vlastníctva, a aby objasnil svoje tvrdenie o výhradnom práve na používanie týchto štúdií v zmysle článku 26 ods. 2 písm. b) nariadenia (EÚ) 2015/2283.

                     (12)

                     Žiadateľ vyhlásil, že v čase podania žiadosti bol držiteľom vlastníckych práv, ako aj výhradného práva na používanie informácií obsiahnutých v týchto štúdiách, ktoré sú predmetom priemyselného vlastníctva. Z tohto dôvodu tretie strany k týmto štúdiám nemajú zákonný prístup, ani ich nemôžu využívať či odkazovať na údaje v nich uvedené.

                     (13)

                     Komisia posúdila všetky informácie, ktoré poskytol žiadateľ, a usúdila, že dostatočne odôvodnil splnenie požiadaviek stanovených v článku 26 ods. 2 nariadenia (EÚ) 2015/2283. Úrad by preto nemal používať štúdiu in vitro hodnotiacu metabolizmus nikotínamidribozidu v krvi ani päť štúdií toxicity, ktoré sú obsiahnuté v dokumentácii žiadateľa, v prospech žiadneho následného žiadateľa počas piatich rokov odo dňa nadobudnutia účinnosti tohto nariadenia. Umiestnenie nikotínamidribozid-chloridu na trh Únie by sa teda malo v súvislosti s daným obdobím obmedziť na predmetného žiadateľa.

                     (14)

                     Tým, že sa povolenie nikotínamidribozid-chloridu a odkazovanie na informácie obsiahnuté v štúdiách, ktoré sú súčasťou dokumentácie žiadateľa, obmedzí na výhradné použitie žiadateľom, však nebráni tomu, aby sa o povolenie umiestniť na trh rovnakú novú potravinu neuchádzali aj iní žiadatelia, pokiaľ sa ich žiadosť zakladá na zákonne získaných informáciách slúžiacich na podporu povolenia podľa tohto nariadenia.

                     (15)

                     V smernici 2002/46/ES sa stanovujú požiadavky týkajúce sa výživových doplnkov. Používanie nikotínamidribozid-chloridu by sa malo povoliť bez toho, aby boli dotknuté požiadavky uvedenej smernice.

                     (16)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1

               1.   Nikotínamidribozid-chlorid špecifikovaný v prílohe k tomuto nariadeniu sa zaraďuje do únijného zoznamu povolených nových potravín zriadeného vykonávacím nariadením (EÚ) 2017/2470.

               2.   Počas obdobia piatich rokov odo dňa nadobudnutia účinnosti tohto nariadenia iba pôvodný žiadateľ:

                           —

                           spoločnosť: ChromaDex Inc.,

                           —

                           adresa: 10900 Wilshire Boulevard Suite 600, Los Angeles, CA 90024 USA,

                     je oprávnený umiestňovať novú potravinu uvedenú v odseku 1 na trh v rámci Únie, ak povolenie pre túto novú potravinu nezíska následný žiadateľ bez toho, aby odkazoval na údaje chránené podľa článku 2 tohto nariadenia, alebo so súhlasom spoločnosti ChromaDex Inc.

               3.   Zápis v únijnom zozname podľa odseku 1 musí zahŕňať podmienky používania a požiadavky na označovanie stanovené v prílohe.

               4.   Povolenie stanovené v tomto článku nemá vplyv na ustanovenia smernice 2002/46/ES.

            Článok 2
            Štúdie obsiahnuté v dokumentácii k žiadosti, na základe ktorých úrad novú potravinu uvedenú v článku 1 posudzoval, ktoré sú podľa tvrdenia žiadateľa predmetom priemyselného vlastníctva a bez ktorých by novú potravinu nebolo možné povoliť, sa nesmú použiť v prospech následného žiadateľa počas obdobia piatich rokov od dátumu nadobudnutia účinnosti tohto nariadenia bez súhlasu spoločnosti ChromaDex Inc.

            Článok 3
            Príloha k vykonávaciemu nariadeniu (EÚ) 2017/2470 sa mení v súlade s prílohou k tomuto nariadeniu.

            Článok 4
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. januára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 327, 11.12.2015, s. 1.

            (2)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).

            (3)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).

            (4)  Keystone Bioanalytical Inc., The Metabolism of Nicotinamide Riboside in Human Blood (štúdia č. 160312), 10. január 2018, neuverejnené.

            (5)  Experimur, Oral 7-Day Dose Range Finding Toxicity Study in Juvenile Dogs (štúdia č. 17-921), 27. november 2017, neuverejnené.

            (6)  IPS Therapeutique, Inc., Evaluation of the effects of Nicotinamide Riboside Chloride on the human potassium channel using human embryonic kidney (HEK) 293 cells transfected with a human ether-a-go-go-related gene (hERG), 25. marec 2016, neuverejnené.

            (7)  Experimur, Oral 28-Day Toxicity Study in Juvenile Dogs (štúdia č. 17-940), 20. február 2018, neuverejnené.

            (8)  Syngene International Limited, Comparative 90-Day Oral Toxicity Study in Sprague Dawley Rats (štúdia č. No. S14022), 12. máj 2015, neuverejnené.

            (9)  Advinus Therapeutics Limited, Nicotinamide riboside chloride: one generation reproduction toxicity study through diet in Sprague-Dawley rats (štúdia č. G10959), 21. november 2016, neuverejnené.

            (10)  Advinus Therapeutics Limited, Nicotinamide riboside chloride: embryo-fetal developmental toxicity study in Sprague-Dawley rats by oral route (štúdia č. G10957), 30. september 2016.

            (11)  Vestník EFSA (EFSA Journal) (2019) 17(8):5775.

            PRÍLOHA
            Príloha k vykonávaciemu nariadeniu (EÚ) 2017/2470 sa mení takto:

               1.
               V tabuľke 1 (Povolené nové potraviny) sa v abecednom poradí vkladá tento zápis:

                           Povolená nová potravina

                           Podmienky, za ktorých možno novú potravinu používať

                           Doplňujúce špecifické požiadavky na označovanie

                           Ďalšie požiadavky

                           Ochrana údajov

                           „Nikotínamidribozid-chlorid

                              Konkrétna kategória potravín

                              Najvyššie prípustné množstvá

                           Názov novej potraviny na označení potravín, ktoré ju obsahujú, je „nikotínamidribozid-chlorid“.

                           Povolená 20. februára 2020. Toto zaradenie sa zakladá na vedeckých dôkazoch a vedeckých údajoch, ktoré sú predmetom priemyselného vlastníctva a sú chránené v súlade s článkom 26 nariadenia (EÚ) 2015/2283.
                           Žiadateľ: ChromaDex Inc., 10900 Wilshire Boulevard Suite 600, Los Angeles, CA 90024 USA. Počas obdobia ochrany údajov smie novú potravinu nikotínamidribozid-chlorid umiestňovať na trh v rámci Únie iba spoločnosť ChromaDex Inc., ak povolenie pre danú novú potravinu nezíska následný žiadateľ bez toho, aby odkazoval na vedecké dôkazy alebo vedecké údaje, ktoré sú predmetom priemyselného vlastníctva a sú chránené v súlade s článkom 26 nariadenia (EÚ) 2015/2283, alebo so súhlasom spoločnosti ChromaDex Inc.
                           Dátum ukončenia ochrany údajov: 20. februára 2025.“

                           Výživové doplnky v smernici 2002/46/ES nesprávne vymedzené ako „potravinové doplnky“

                           300 mg/deň pre bežnú populáciu dospelých osôb (s výnimkou tehotných a dojčiacich žien)
                           230 mg/deň pre tehotné a dojčiace ženy

               2.
               Do tabuľky 2 (Špecifikácie) sa v abecednom poradí vkladá tento zápis:

                           Povolená nová potravina

                           Špecifikácia

                           „Nikotínamid-ribozidchlorid

                              Opis/definícia:

                           Nová potravina je syntetická forma nikotínamidribozidu.
                           Nová potravina obsahuje ≥ 90 % nikotínamidribozid-chloridu, a to predovšetkým v beta-forme, pričom ostatnými zložkami sú rezíduá rozpúšťadiel, vedľajšie produkty reakcie a produkty rozkladu.
                           Nikotínamidribozid-chlorid:
                           Číslo CAS: 23111-00-4
                           EC číslo: 807-820-5
                           Názov IUPAC: 1-[(2R,3R,4S,5R)-3,4-dihydroxy-5-(hydroxymetyl)oxolan-2-yl]pyridín-1-ium-3-karboxamid-chlorid
                           Chemický vzorec: C11H15N2O5Cl
                           Molekulová hmotnosť: 290,7 g/mol

                              Charakteristiky/Zloženie:

                           Farba: biela až svetlohnedá
                           Forma: prášok
                           Identifikácia: Potvrdené pomocou NMR (jadrová magnetická rezonancia)
                           Nikotínamid-ribozidchlorid: ≥ 90 %
                           Obsah vody: ≤ 2 %

                              Rezíduá rozpúšťadiel:

                           Acetón: ≤ 5 000  mg/kg
                           Metanol: ≤ 1 000  mg/kg
                           Acetonitril: ≤ 50 mg/kg
                           Metyl-terc-butyl-éter ≤ 500 mg/kg

                              Vedľajšie produkty reakcie:

                           Metylacetát ≤ 1 000  mg/kg
                           Acetamid ≤ 27 mg/kg
                           Kyselina octová: ≤ 5 000  mg/kg

                              Ťažké kovy:

                           Arzén: ≤ 1 mg/kg

                              Mikrobiologické kritériá:

                           Počet aeróbnych mikroorganizmov: ≤ 1 000  JTK/g
                           Kvasinky a plesne ≤ 100 JTK/g

                              Escherichia coli: neprítomnosť v 10 g“


title: Vykonávacie nariadenie Komisie (EÚ) 2020/17 z 10. januára 2020 o neobnovení schválenia účinnej látky chlórpyrifos-metyl v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene prílohy k vykonávaciemu nariadeniu Komisie (EÚ) č. 540/2011 (Text s významom pre EHP)

text:
                  13.1.2020

                  SK

                  Úradný vestník Európskej únie

                  L 7/11

         VYKONÁVACIE NARIADENIE KOMISIE (EÚ) 2020/17
         z 10. januára 2020
         o neobnovení schválenia účinnej látky chlórpyrifos-metyl v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene prílohy k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1 a článok 78 ods. 2,
         keďže:

                     (1)

                     Smernicou Komisie 2005/72/ES (2) sa chlórpyrifos-metyl zaradil ako účinná látka do prílohy I k smernici Rady 91/414/EHS (3).

                     (2)

                     Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

                     (3)

                     Obdobie platnosti schválenia účinnej látky chlórpyrifos-metyl v zmysle časti A prílohy k vykonávaciemu nariadeniu (EÚ) č. 540/2011 uplynie 31. januára 2020.

                     (4)

                     V súlade s článkom 1 vykonávacieho nariadenia Komisie (EÚ) č. 844/2012 (5) boli v lehote stanovenej uvedeným článkom predložené žiadosti o obnovenie schválenia účinnej látky chlórpyrifos-metyl.

                     (5)

                     Žiadatelia predložili doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosti sú úplné.

                     (6)

                     Spravodajský členský štát vypracoval hodnotiacu správu o obnovení schválenia na základe konzultácie so spoluspravodajským členským štátom a 3. júla 2017 ju predložil Európskemu úradu pre bezpečnosť potravín (ďalej len „úrad“) a Komisii.

                     (7)

                     Úrad sprístupnil doplňujúcu súhrnnú dokumentáciu verejnosti. Úrad takisto rozoslal hodnotiacu správu o obnovení schválenia žiadateľom a členským štátom na pripomienkovanie a začal o nej verejnú konzultáciu. Úrad postúpil pripomienky, ktoré dostal, Komisii.

                     (8)

                     Úrad 4. júla 2018 požiadal žiadateľov, aby členským štátom, Komisii a úradu poskytli dodatočné informácie. Spravodajský členský štát predložil úradu hodnotenie doplňujúcich informácií vo forme aktualizovanej hodnotiacej správy o obnovení schválenia.

                     (9)

                     Úrad v apríli 2019 zorganizoval odbornú diskusiu o určitých prvkoch týkajúcich sa posúdenia rizika pre zdravie ľudí. V dôsledku obáv týkajúcich sa genotoxicity a vývojovej neurotoxicity, ktoré vznikli počas tejto diskusie, Komisia 1. júla 2019 udelila úradu mandát a požiadala o vyhlásenie týkajúce sa dostupných výsledkov hodnotenia vplyvu na zdravie ľudí a informácie o tom, či možno očakávať, že účinná látka splní kritériá schválenia, ktoré sa uplatňujú na zdravie ľudí, ako sa stanovuje v článku 4 nariadenia (ES) č. 1107/2009.

                     (10)

                     Úrad 31. júla 2019 zaslal Komisii svoje počiatočné vyhlásenie (6) týkajúce sa dostupných výsledkov hodnotenia vplyvu na zdravie ľudí. Dňa 11. novembra 2019 úrad Komisii zaslal svoje aktualizované vyhlásenie (7) v nadväznosti na ďalšiu odbornú diskusiu, ktorá sa konala v septembri 2019. Vo svojom aktualizovanom vyhlásení potvrdil svoje závery z hodnotenia vplyvu na zdravie ľudí, konkrétne, že sú určité kritické oblasti, kde existujú obavy. Genotoxický potenciál chlórpyrifos-metylu nemožno vylúčiť, ak sa pri analýze váhy dôkazov zohľadnia obavy vyjadrené v prípade chlórpyrifosu a voľne dostupná vedecká literatúra týkajúca sa chlórpyrifos-metylu. Počas partnerského preskúmania odborníci pokladali prístup na základe krížového porovnania týchto dvoch látok za odôvodnený, keďže tieto dve látky sú štrukturálne podobné a majú podobné toxikokinetické vlastnosti. V dôsledku toho nie je možné pre chlórpyrifos-metyl stanoviť referenčné hodnoty z hľadiska ochrany zdravia a vykonať relevantné posúdenie spotrebiteľských a nepotravinových rizík. Okrem toho vznikli obavy týkajúce sa vývojovej neurotoxicity (DNT), v súvislosti s ktorou existujú epidemiologické dôkazy, ktoré poukazujú na súvislosť medzi vystavením látkam chlórpyrifos a/alebo chlórpyrifos-metyl počas vývoja a nepriaznivými výsledkami vo vývoji nervovej sústavy u detí. Navyše odborníci zapojení do partnerského preskúmania uviedli, že by bolo vhodné klasifikovať chlórpyrifos-metyl ako látku poškodzujúcu reprodukciu zaradenú v kategórii 1B v súlade s kritériami stanovenými v nariadení Európskeho parlamentu a Rady (ES) č. 1272/2008 (8).

                     (11)

                     Komisia vyzvala žiadateľov, aby k vyhláseniam úradu predložili svoje pripomienky. V súlade s článkom 14 ods. 1 tretím pododsekom vykonávacieho nariadenia (EÚ) č. 844/2012 Komisia vyzvala žiadateľov, aby predložil pripomienky k návrhu správy o obnovení schválenia. Žiadatelia predložili svoje pripomienky, ktoré boli dôkladne preskúmané.

                     (12)

                     Napriek argumentom, ktoré žiadatelia predložili, však nebolo možné vyvrátiť obavy týkajúce sa danej účinnej látky.

                     (13)

                     Preto sa v prípade jedného alebo viacerých reprezentatívnych použití minimálne jedného prípravku na ochranu rastlín nepotvrdilo, že kritériá schválenia uvedené v článku 4 nariadenia (ES) č. 1107/2009 sú splnené. Na základe posúdenia rizika pre životné prostredie, aj keď nie je dokončené, sa tento záver nemôže zmeniť, pretože nie sú splnené kritériá schválenia týkajúce sa účinkov na zdravie ľudí, a preto by sa na základe tohto posúdenia nemalo ďalej odkladať rozhodovanie o obnovení schválenia účinnej látky. V súlade s článkom 20 ods. 1 písm. b) uvedeného nariadenia je teda vhodné neobnoviť schválenie účinnej látky chlórpyrifos-metyl.

                     (14)

                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (15)

                     Členským štátom by sa mal poskytnúť dostatočný čas na zrušenie autorizácií prípravkov na ochranu rastlín s obsahom chlórpyrifos-metylu.

                     (16)

                     Pokiaľ ide o prípravky na ochranu rastlín s obsahom chlórpyrifosu-metylu, v súvislosti s ktorými členské štáty povoľujú odklad v súlade s článkom 46 nariadenia (ES) č. 1107/2009, jeho trvanie nesmie byť dlhšie ako 3 mesiace po nadobudnutí účinnosti tohto nariadenia.

                     (17)

                     Vykonávacím nariadením Komisie (EÚ) 2018/1796 (9) sa predĺžilo obdobie platnosti schválenia chlórpyrifos-metylu do 31. januára 2020, aby sa postup obnovenia mohol dokončiť pred uplynutím obdobia platnosti schválenia uvedenej látky. Vzhľadom na to, že rozhodnutie o neobnovení schválenia sa prijíma pred uplynutím uvedeného predĺženého obdobia platnosti schválenia, by sa však toto nariadenie malo začať uplatňovať čo najskôr.

                     (18)

                     Toto nariadenie nebráni predloženiu ďalšej žiadosti o schválenie chlórpyrifos-metylu v súlade s článkom 7 nariadenia (ES) č. 1107/2009.

                     (19)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Neobnovenie schválenia účinnej látky
            Schválenie účinnej látky chlórpyrifos-metyl sa neobnovuje.

            Článok 2
            Zmena vykonávacieho nariadenia (EÚ) č. 540/2011
            V časti A prílohy k vykonávaciemu nariadeniu (EÚ) č. 540/2011 sa vypúšťa riadok 112 týkajúci sa chlórpyrifos-metylu.

            Článok 3
            Prechodné opatrenia
            Členské štáty zrušia autorizácie prípravkov na ochranu rastlín s obsahom účinnej látky chlórpyrifos-metyl do 16. februára 2020.

            Článok 4
            Doba odkladu
            Akákoľvek doba odkladu, ktorú členské štáty poskytnú v súlade s článkom 46 nariadenia (ES) č. 1107/2009, uplynie do 16. apríla 2020.

            Článok 5
            Nadobudnutie účinnosti
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. januára 2020

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 309, 24.11.2009, s. 1.

            (2)  Smernica Komisie 2005/72/ES z 21. októbra 2005, ktorou sa mení a dopĺňa smernica Rady 91/414/EHS s cieľom zaradiť látky chlórpyrifos, chlórpyrifos-metyl, mankozeb, maneb a metiram ako účinné látky (Ú. v. EÚ L 279, 22.10.2005, s. 63).

            (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

            (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            (6)  EFSA (Európsky úrad pre bezpečnosť potravín), 2019. Vyhlásenie o dostupných výsledkoch hodnotenia vplyvu na zdravie ľudí v rámci partnerského preskúmania týkajúceho sa pesticídov, konkrétne účinnej látky chlórpyrifos-metyl. Vestník EFSA (EFSA Journal) (2019) 17(5):5810. https://doi.org/10.2903/j.efsa.2019.5810.

            (7)  Európsky úrad pre bezpečnosť potravín (EFSA), 2019. Aktualizované vyhlásenie o dostupných výsledkoch hodnotenia vplyvu na zdravie ľudí v rámci partnerského preskúmania týkajúceho sa pesticídov, konkrétne účinnej látky chlórpyrifos-metyl. Vestník EFSA (EFSA Journal) 2019;17(11):5908, 21 s https://doi.org/10.2903/ j.efsa.2019.5908.

            (8)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).

            (9)  Vykonávacie nariadenie Komisie (EÚ) 2018/1796 z 20. novembra 2018, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok amidosulfurón, bifenox, chlórpyrifos, chlórpyrifos-metyl, klofentezín, dikamba, difenokonazol, diflubenzurón, diflufenikán, dimoxystrobín, fenoxaprop-P, fénpropidín, lenacil, mankozeb, mekoprop-P, metiram, nikosulfurón, oxamyl, pikloram, pyraklostrobín, pyriproxyfén a tritosulfurón (Ú. v. EÚ L 294, 21.11.2018, s. 15).


title: Vykonávacie nariadenie Komisie (EÚ) 2020/18 z 10. januára 2020 o neobnovení schválenia účinnej látky chlórpyrifos v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene prílohy k vykonávaciemu nariadeniu Komisie (EÚ) č. 540/2011 (Text s významom pre EHP)

text:
                  13.1.2020

                  SK

                  Úradný vestník Európskej únie

                  L 7/14

         VYKONÁVACIE NARIADENIE KOMISIE (EÚ) 2020/18
         z 10. januára 2020
         o neobnovení schválenia účinnej látky chlórpyrifos v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene prílohy k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1 a článok 78 ods. 2,
         keďže:

                     (1)

                     Smernicou Komisie 2005/72/ES (2) sa chlórpyrifos zaradil ako účinná látka do prílohy I k smernici Rady 91/414/EHS (3).

                     (2)

                     Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

                     (3)

                     Obdobie platnosti schválenia účinnej látky chlórpyrifos v zmysle časti A prílohy k vykonávaciemu nariadeniu (EÚ) č. 540/2011 uplynie 31. januára 2020.

                     (4)

                     V súlade s článkom 1 vykonávacieho nariadenia Komisie (EÚ) č. 844/2012 (5) boli v lehote stanovenej uvedeným článkom predložené žiadosti o obnovenie schválenia účinnej látky chlórpyrifos.

                     (5)

                     Žiadatelia predložili doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosti sú úplné.

                     (6)

                     Spravodajský členský štát vypracoval hodnotiacu správu o obnovení schválenia na základe konzultácie so spoluspravodajským členským štátom a 3. júla 2017 ju predložil Európskemu úradu pre bezpečnosť potravín (ďalej len „úrad“) a Komisii.

                     (7)

                     Úrad sprístupnil doplňujúcu súhrnnú dokumentáciu verejnosti. Úrad takisto rozoslal hodnotiacu správu o obnovení schválenia žiadateľom a členským štátom na pripomienkovanie a začal o nej verejnú konzultáciu. Úrad postúpil pripomienky, ktoré dostal, Komisii.

                     (8)

                     Úrad 4. júla 2018 požiadal žiadateľov, aby členským štátom, Komisii a úradu poskytli dodatočné informácie. Spravodajský členský štát predložil úradu hodnotenie doplňujúcich informácií vo forme aktualizovanej hodnotiacej správy o obnovení schválenia.

                     (9)

                     Úrad v apríli 2019 zorganizoval odbornú diskusiu o určitých prvkoch týkajúcich sa posúdenia rizika pre zdravie ľudí. V dôsledku obáv týkajúcich sa genotoxicity a vývojovej neurotoxicity, ktoré vznikli počas tejto diskusie, Komisia 1. júla 2019 udelila úradu mandát a požiadala o vyhlásenie týkajúce sa dostupných výsledkov hodnotenia vplyvu na zdravie ľudí a informácie o tom, či možno očakávať, že účinná látka splní kritériá schválenia, ktoré sa uplatňujú na zdravie ľudí, ako sa stanovuje v článku 4 nariadenia (ES) č. 1107/2009.

                     (10)

                     Úrad zaslal svoje vyhlásenie (6) Komisii 31. júla 2019. Potvrdil v ňom, že na základe jeho záverov v hodnotení vplyvu na zdravie ľudí sa ukazuje, že sú určité kritické oblasti, kde existujú obavy. Na základe dostupných informácií nemožno vylúčiť, že chlórpyrifos je potenciálne genotoxický, keďže v mnohých štúdiách in vitro a in vivo sa zistili pozitívne výsledky. V dôsledku toho nie je možné pre chlórpyrifos stanoviť referenčné hodnoty z hľadiska ochrany zdravia a vykonať relevantné posúdenie spotrebiteľských a nepotravinových rizík. Okrem toho sa v dostupnej štúdii o vývojovej neurotoxicite u potkanov zistili účinky z hľadiska vývojovej neurotoxicity (DNT) a existujú epidemiologické dôkazy, ktoré poukazujú na súvislosť medzi vystavením látkam chlórpyrifos a/alebo chlórpyrifos-metyl počas vývoja a nepriaznivými výsledkami vo vývoji nervovej sústavy u detí. Ďalej sa uvádza, že odborníci zapojení do partnerského preskúmania považovali za vhodné klasifikovať chlórpyrifos ako látku poškodzujúcu reprodukciu zaradenú v kategórii 1B v súlade s kritériami stanovenými v nariadení Európskeho parlamentu a Rady (ES) č. 1272/2008 (7).

                     (11)

                     Komisia vyzvala žiadateľov, aby k vyhláseniu úradu predložili svoje pripomienky. V súlade s článkom 14 ods. 1 tretím pododsekom vykonávacieho nariadenia (EÚ) č. 844/2012 Komisia vyzvala žiadateľov, aby predložil pripomienky k návrhu správy o obnovení schválenia. Žiadatelia predložili svoje pripomienky, ktoré boli dôkladne preskúmané.

                     (12)

                     Napriek argumentom, ktoré žiadatelia predložili, však nebolo možné vyvrátiť obavy týkajúce sa danej účinnej látky.

                     (13)

                     Preto sa v prípade jedného alebo viacerých reprezentatívnych použití minimálne jedného prípravku na ochranu rastlín nepotvrdilo, že kritériá schválenia uvedené v článku 4 nariadenia (ES) č. 1107/2009 sú splnené. Na základe posúdenia rizika pre životné prostredie, aj keď nie je dokončené, sa tento záver nemôže zmeniť, pretože nie sú splnené kritériá schválenia týkajúce sa účinkov na zdravie ľudí, a preto by sa na základe tohto posúdenia nemalo ďalej odkladať rozhodovanie o obnovení schválenia účinnej látky. V súlade s článkom 20 ods. 1 písm. b) uvedeného nariadenia je teda vhodné neobnoviť schválenie účinnej látky chlórpyrifos.

                     (14)

                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (15)

                     Členským štátom by sa mal poskytnúť dostatočný čas na zrušenie autorizácií prípravkov na ochranu rastlín s obsahom chlórpyrifosu.

                     (16)

                     Pokiaľ ide o prípravky na ochranu rastlín s obsahom chlórpyrifosu, v súvislosti s ktorými členské štáty povoľujú odklad v súlade s článkom 46 nariadenia (ES) č. 1107/2009, jeho trvanie nesmie byť dlhšie ako 3 mesiace po nadobudnutí účinnosti tohto nariadenia.

                     (17)

                     Vykonávacím nariadením Komisie (EÚ) 2018/1796 (8) sa predĺžilo obdobie platnosti schválenia chlórpyrifosu do 31. januára 2020, aby sa postup obnovenia mohol dokončiť pred uplynutím obdobia platnosti schválenia uvedenej látky. Vzhľadom na to, že rozhodnutie o neobnovení schválenia sa prijíma pred uplynutím uvedeného predĺženého obdobia platnosti schválenia, by sa však toto nariadenie malo začať uplatňovať čo najskôr.

                     (18)

                     Toto nariadenie nebráni predloženiu ďalšej žiadosti o schválenie chlórpyrifosu v súlade s článkom 7 nariadenia (ES) č. 1107/2009.

                     (19)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Neobnovenie schválenia účinnej látky
            Schválenie účinnej látky chlórpyrifos sa neobnovuje.

            Článok 2
            Zmena vykonávacieho nariadenia (EÚ) č. 540/2011
            V časti A prílohy k vykonávaciemu nariadeniu (EÚ) č. 540/2011 sa vypúšťa riadok 111 týkajúci sa chlórpyrifosu.

            Článok 3
            Prechodné opatrenia
            Členské štáty zrušia autorizácie prípravkov na ochranu rastlín s obsahom účinnej látky chlórpyrifos do 16. februára 2020.

            Článok 4
            Doba odkladu
            Akákoľvek doba odkladu, ktorú členské štáty poskytnú v súlade s článkom 46 nariadenia (ES) č. 1107/2009, uplynie do 16. apríla 2020.

            Článok 5
            Nadobudnutie účinnosti
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. januára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 309, 24.11.2009, s. 1.

            (2)  Smernica Komisie 2005/72/ES z 21. októbra 2005, ktorou sa mení a dopĺňa smernica Rady 91/414/EHS s cieľom zaradiť látky chlórpyrifos, chlórpyrifos-metyl, mankozeb, maneb a metiram ako účinné látky (Ú. v. EÚ L 279, 22.10.2005, s. 63).

            (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

            (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            (6)  EFSA (Európsky úrad pre bezpečnosť potravín), 2019. Vyhlásenie o dostupných výsledkoch hodnotenia vplyvu na zdravie ľudí v rámci partnerského preskúmania týkajúceho sa pesticídov, konkrétne účinnej látky chlórpyrifos. Vestník EFSA (EFSA Journal) (2019) 17(5):5809. https://doi.org/10.2903/j.efsa.2019.5809.

            (7)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).

            (8)  Vykonávacie nariadenie Komisie (EÚ) 2018/1796 z 20. novembra 2018, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok amidosulfurón, bifenox, chlórpyrifos, chlórpyrifos-metyl, klofentezín, dikamba, difenokonazol, diflubenzurón, diflufenikán, dimoxystrobín, fenoxaprop-P, fénpropidín, lenacil, mankozeb, mekoprop-P, metiram, nikosulfurón, oxamyl, pikloram, pyraklostrobín, pyriproxyfén a tritosulfurón (Ú. v. EÚ L 294, 21.11.2018, s. 15).